
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 25C/5/2024 6624200524 29. 11. 2024 Mgr. Ján Agonáš ECLI:SK:OSLC:2024:6624200524.4
Uznesenie Okresný súd Lučenec v spore žalobcu E. L., nar. XX. XX. XXXX, bytom P. XXX, XXX XX P., právne zastúpeného splnomocneným zástupcom JUDr. Miroslavom Chromým, advokátom so sídlom SNP č. 33, 990 01 Veľký Krtíš, proti žalovanému Slovenská republika, za ktorú koná štátny orgán Ministerstvo vnútra Slovenskej republiky, so sídlom Pribinova 2, 812 72 Bratislava - mestská časť Staré Mesto, IČO: 00 151 866, o zaplatenie 8.421,50 Eur s prísl., takto rozhodol: I. Súd o p r a v u j e výrok rozsudku Okresného súdu Lučenec č. k. 25C/5/2024-151 zo dňa 08.11.2024 v časti II. výroku, tak že správne má byť uvedené: „ ... Žalovaný je p o v i n n ý nahradiť žalobcovi trovy konania v rozsahu 100 %, a to do troch dní od právoplatnosti uznesenia, ktorým bude rozhodnuté o výške náhrady trov konania.... “ odôvodnenie: 1. Súd rozsudkom č. k. 25C/5/2024-151 zo dňa 08.11.2024 rozhodol vo veci samej. 2. V zmysle § § 224 Civilného sporového poriadku, súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 3. V rozsudku došlo skutočne k chybe v písaní, keď v predmetnom rozsudku vo výroku II. došlo k opomenutiu slova trovy. Vzhľadom na vyššie uvedenú skutočnosť súd preto uvedenú chybu opravil tak, ako je to uvedené vo výroku tohto uznesenia. Poučenie: Proti tomuto uzneseniu odvolanie nie je prípustné. Proti uzneseniu súdu prvej inštancie vydanému súdnym úradníkom, ktoré treba doručiť, je prípustná sťažnosť. Sťažnosť môže podať ten, v koho neprospech bolo uznesenie vydané v lehote 15 dní od doručenia uznesenia na súde, ktorý napadnuté uznesenie vydal. O sťažnosti rozhoduje súd prvej inštancie spravidla bez nariadenia pojednávania. Ak nie je sťažnosť dôvodná, súd sťažnosť zamietne. Ak je sťažnosť dôvodná, súd napadnuté uznesenie zruší alebo zmení; v prípade zrušenia uznesenia je súdny úradník viazaný právnym názorom súdu. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona.

